Source: http://www.bihon.ro/csm-oradea-vicecampioana-nationala-la-judo-tineret/2358317
Timestamp: 2019-12-09 05:17:23+00:00

Document:
CSM Oradea, vicecampioană națională la judo tineret - BIHON
la	19. noiembrie 2019 13:16
Echipa CSM Oradea, ocupanta locului secund	- © FOTO: CSM ORADEA
La Deva a avut loc în weekend ultima competiție majoră a sezonului intern de judo, Campionatul Național pentru echipe de tineret (U 23 de ani).
Concursul a relevat evoluțiile remarcabile ale formației CSM Oradea, care a cucerit medaliile de argint ale ediției. Competiția a reunit cele mai bune șase echipe ale țării. Formația orădeană, pregătită de antrenorii Emil Morar și Dan Fâșie, este construită pe scheletul echipei de cadeți a CSȘ LPS Bihorul, devenită recent campioană națională.
CSM Oradea a dispus cu același scor, 4-1, de CSȘ CSM CFR Ploiești și CSM FC Argeș Pitești, rezultate care au propulsat-o în finala campionatului. În ultimul act, echipa orădeană a pierdut cu 1-4 în fața combinatei U CSM Cluj-Napoca Dinamo București.
Pentru CSM Oradea au luptat: Robert Boldiș, Alexandru Popa (66 kg), Adrian Olaru, Mircea Tomescu (73 kg), David Fodor, Claudiu Neagu (81 kg), Alex George Creț, Cristian Popa (90 kg), Alexandru Mierluț, David Nagy (+90 kg).
Stagiunea de toamnă a consemnat un bilanț bun pentru judoul orădean: echipa CSȘ LPS Bihorul este campioană națională de cadeți; echipa CSM LPS Bihorul este vicecampioană națională de juniori; echipa CSM Oradea este vicecampioană națională de tineret.
Tot la Deva s-a desfășurat etapa finală a CN de judo ne waza (lupte la sol) pentru tineret. Judoka orădeni și-au trecut în cont cinci medalii, după cum urmează: Claudiu Neagu (66 kg) – medalie de aur; Alex George Creț (+81 kg), Adrian Olaru (81 kg), Mircea Tomescu (66 kg) – medalii de argint; David Fodor (81 kg) – medalie de bronz. Robert Boldiș (66 kg) a ocupat locul 5.
Taguri: CN judo u23, csm oradea, CSŞ LPS Bihorul

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 csm